**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 10.03.2024, ora 08.00 – 11.03.2024, ora 08.00**

#### **I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 11.03.2024, ora 08.00**

**RÂURI:** **Debitele au fost, în general staționare,** exceptând râurile din bazinele hidrografice: Vișeu, Iza, Tur, Someș, Crișuri, Arieș, Timiș și cursul mijlociu și inferior al Mureșului, unde au fost în scădere.

Creșteri ușoare de niveluri și debite s-au înregistrat pe unele râuri mici din zonele de deal și de munte din jumătatea de nord-vest a țării, ca urmare a precipitațiilor căzute în interval, slabe cantitativ și cedării apei din stratul de zăpadă.

Debitele se situează la valori peste mediile multianuale lunare pe râurile din bazinele hidrografice: Vișeu, Someșul Mare, Someșul Mic, Crișul Alb, Bega, bazinul inferior al Mureșului, bazinele superioare ale Cibinului, Lotrului, bazinul superior și mijlociu al Bistriței, cursul mijlociu și inferior al Prutului și pe unii afluenți din bazinul mijlociu al Oltului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Crasna, Barcău, Târnave, Moravița, Caraș, Nera, Cerna, Vedea, Argeș, Rm. Sărat, Bârlad, bazinul inferior al Bistriței, cursul Ialomiței, afluenții Trotușului și Prutului, pe unii afluenți din bazinul inferior al Jiului, unii afluenți din bazinul superior și inferior al Oltului și pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în creștere,** ca urmare a precipitațiilor prognozate, cedării apei din stratul de zăpadă și propagării, pe râurile din bazinele hidrografice: Bega, Timiș, Bârzava, Moravița, Caraș, Nera, Cerna, bazinele superioare ale Jiului, Argeșului, Ialomiței și bazinul mijlociu al Oltului.

Pe râurile din bazinele hidrografice: Vișeu, Iza, Tur, Someș, Crasna, Barcău, Crișuri și Mureș, debitele vor fi în ușoară scădere, iar pe celelalte râuri din țară vor fi staționare.

Sunt posibile creșteri de niveluri și debite, pe unele râuri din zonele de deal și de munte, mai ales pe cele din vestul, sud-vestul, centrul și sudul țării, ca urmare a efectului combinat al precipitațiilor prognozate, mai însemnate cantitativ și cedării apei din stratul de zăpadă.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țar****ă (secțiunea Baziaș) în** **intervalul 10 - 11.03.2****024 a fost în scădere, având valoarea de** **5700 m3/s,** sub media multianuală a lunii **martie (6700 m3/s).**

În aval de Porţile de Fier, debitele au fost în scădere.

**Debitul la intrarea în** **țară (secțiunea Baziaș) va fi staționar (5700 m3/s).**

În aval de Porţile de Fier, debitele vor fi în scădere.

***Se situează în faza I de apărare următoarele sectoare de dig:***

- Tudor Vladimirescu, Sf. Gheorghe (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situaţia meteorologică în intervalul 10.03.2024, ora 08.00 – 11.03.2024, ora 08.00**

**În ţara,** valorile termice diurne au continuat să crească și s-au situat peste cele normale pentru a doua decadă a lunii martie, astfel că temperaturile maxime s-au încadrat între 9 grade la Sulina și 18 grade la Vărădia de Mureș, Jimbolia, Oravița, Zimnicea și Oltenița. Ziua, cerul a fost variabil, cu înnorări în regiunile vestice și sud-vestice, unde izolat a plouat slab, iar la munte, la altitudini mari, au fost precipitații mixte. Noaptea, înnorările s-au extins în majoritatea zonelor și a plouat local în Banat, Maramureș, Transilvania și pe arii restrânse în Crișana, Moldova, Oltenia și Muntenia, iar în zona montană înaltă au fost precipitații sub formă de ninsoare. Vântul a suflat slab și moderat, cu unele intensificări în sudul Banatului, în deltă și pe crestele montane. Este strat de zăpadă în zona montană și măsoară, în platformele stațiilor meteorologice, până la 134 cm la Bâlea-Lac. La ora 6, temperatura aerului avea valori cuprinse între 3 grade la Toplița, Joseni, Miercurea Ciuc, Grivița și Oltenița și 16 grade la Oravița și Reșița. Dimineața, izolat a fost ceață în depresiunile din estul Transilvaniei.

*OBSERVAȚII: au fost emise 2 mesaje de atenționare cod galben pentru fenomene meteorologice periculoase imediate.*

**La Bucureşti,** vremea s-a încălzit față de ziua anterioară, astfel că temperatura maximă a fost de 16 grade la Afumați și 17 grade la Filaret și Băneasa. Cerul a fost variabil ziua și temporar noros noaptea, iar vântul a suflat slab până la moderat. La ora 6 se înregistrau 5 grade la Afumați și 6 grade la Filaret și Băneasa.

**3. Prognoza meteorologică în intervalul 11.03.2024, ora 08.00 – 12.03.2024, ora 08.00**

**În ţara,** Vremea va fi predominant închisă și va ploua în toată țara, iar în zona montană înaltă, precipitațiile vor fi sub formă de lapoviță și ninsoare. Izolat în regiunile sud-vestice și în zonele montane, cantitățile de apă vor depăși 15...20 l/mp.

Vântul va avea intensificări temporare în majoritatea zonelor, cu viteze în general de 45...60 km/h, iar la altitudini mari la munte, rafalele vor depăși 80...90 km/h. Temperaturile maxime se vor încadra între 6 grade în nordul Moldovei și 20 de grade în Dealurile de Vest, iar cele minime vor fi cuprinse între 2 și 9 grade. Cu totul izolat se va forma ceață.

**La Bucureşti,** vremea va fi închisă și temporar va ploua slab. Vântul va sufla moderat, cu intensificări pe parcursul zilei și în prima parte a nopții (viteze în general de 35...45 km/h). Temperatura maximă se va situa în jurul a 15 grade, iar cea minimă va fi de 5...7 grade.

###### **II. CALITATEA APELOR**

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

###### **III. CALITATEA MEDIULUI**

**3.1. În domeniul aerului**

Nu au fost semnalate evenimente deosebite.

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Nu au fost semnalate evenimente deosebite.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

**DIRECȚIA COMUNICARE**